সেমিতে ভারত, নিউজিল্যান্ডের কাছে হেরে ছিটকে গেল বাংলাদেশ

ওয়েব ডেস্ক: রাচীন রবীন্দ্রের ঝড়ের কাছে দাঁড়াতে পারল না বাংলাদেশ। বাংলাদেশকে ৫ উইকেটে উড়িয়ে সেমিফাইনালে উঠল নিউজিল্যান্ড (New Zealand )। টানা দ্বিতীয় ম্যাচ হেরে চ্যাম্পিয়ন্স ট্রফি (Champions Trophy 2025) থেকে বিদায় বাংলাদেশের। বাংলাদেশের সঙ্গে আইসিসি চ্যাম্পিয়ন্স ট্রফি থেকে ছিটকে গেল পাকিস্তান। দুটি ম্যাচই জিতে গ্রুপ ‘এ’ থেকে সেমিফাইনালে পৌঁছে গেল ভারত (India Semifinal Champions Trophy 2025) এবং নিউজিল্যান্ড। আগামী ২ মার্চ নিয়মরক্ষার জন্য দু’দেশের মধ্যে ম্যাচ হবে।

আইসিসি চ্যাম্পিয়ন্স ট্রফির সেমিফাইনালে পৌঁছে গেল ভারত। সোমবার রাওয়ালপিন্ডিতে নিউজিল্যান্ডের কাছে বাংলাদেশ হেরে গিয়েছে। চ্যাম্পিয়ন্স ট্রফি থেকে ছিটকে গেল বাংলাদেশ। সেমিফাইনালে উঠে গেল নিউজিল্যান্ড। এদিন রাওয়ালপিন্ডির মাঠে টসে জিতে প্রথম বল করার সিদ্ধান্ত নেন নিউজিল্যান্ডের অধিনায়ক মিচেল স্যান্টনার। শুরুটা বাংলাদেশ ধীর গতি করেছিল। অধিনায়ক নাজমুল হোসেন শান্ত টিকে থাকলেও। আরেক ওপেনার তানজিদ হাসান ২৪ রান করে আউট হন। এক এক করে ফিরে গেলেন মেহেদি হাসান, তৌহিদ হৃদয়। চূড়ান্ত ব্যর্থ মুশফিকুর রহিম, মাহমুদুল্লার মতো বর্ষীয়ানরাও। শান্ত আউট হন ৭৭ রানে। চার উইকেট তোলেন মিচেল ব্রেসওয়েল। শেষ পর্যন্ত ২৩৬ রানে থেমে যায় তাদের ইনিংস।

আরও পড়ুন: পাকিস্তান ম্যাচে যে ঘড়ি পরেছিলেন হার্দিক, তার দাম কত জানেন?

নিউজিল্যান্ডের শুরুটাও ভালো হয়নি। উইল ইয়ং ও কেন উইলিয়ামসন দ্রুত ফিরে যান। ঠান্ডা মাথায় ধরে খেলে ম্যাচ জিতে নিল নিউজিল্যান্ড। দুজন। সেঞ্চুরি হাঁকালেন রাচীন। ১০৫ বলে ১১২ রানে থামে তাঁর ইনিংস। অন্যদিকে হাফসেঞ্চুরি করেন অধিনায়ক ল্যাথাম। শেষ পর্যন্ত ২৩ বল বাকি থাকতে ৫ উইকেটে জেতে তারা। এই জয়ের ফলে দুম্যাচে নিউজিল্যান্ডের পয়েন্ট ৪। ভারতের পয়েন্টও ৪। বিদায় হয়ে গেল পাকিস্তান ও বাংলাদেশের।

অন্য খবর দেখুন